Zemgales vidusskola (Tukuma novads)

Zemgales vidusskola ir vispārējās vidējās izglītības mācību iestāde Tukuma novada Slampes pagastā. 
Atrodas Slampes ciemā netālu no Tukuma—Jelgavas šosejas. Skola sastāv no 24 „mājiņām” — mācību kabinetiem, kuri savienoti ar gaiteņiem un izkārtoti ap aktu zāli un citām telpām. Skolai ir sporta zāle.

Vēsture 
Zemgales vidusskola dibināta 1980. gadā, pārņemot Slampes astoņgadīgās skolas tradīcijas. Skolas ēka celta pēc individuāla projekta (autori V. Savisko un I. Jēkabsons). Skolas būvniecību veica toreizējās padomju saimniecības „Zemgale” būvbrigāde. 
1995./1996. mācību gadā Zemgales vidusskola sasniedza vislielāko skolēnu skaitu skolas pastāvēšanas vēsturē – 402 skolēnus.

Kad 2019. gadā Tukuma novada pašvaldība pieņēma lēmumu par Tukuma Vakara un neklātienes vidusskolas likvidāciju, tās izglītības programmu īstenošanu pārņēma Zemgales vidusskola.

Atsauces 

Skolas Tukuma novadā
Slampes pagasts
Vidusskolas Latvijā